Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: adókról szóló 1990. évi C. törvény (a továbbiakban: Htv.)
Paragraph Index: 1127

1. Kömlő Község Önkormányzata a Htv. idézett rendelkezésében foglalt felhatalmazás alapján bevezette az építményadót. Az adókötelezettséggel érintett építmények körét pedig úgy állapította meg az Ör. 11. § (1) bekezdésében, hogy kimondta: „adóköteles az önkormányzat illetékességi területén lévő üzlet, műhely, raktár (a továbbiakban együtt: építmény), amely építményben vállalkozói tevékenység folyik, vállalkozói igazolvány alapján”. Az Ör. 11. § (3) bekezdésének megfelelően „az adókötelezettség az építmény valamennyi helyiségére kiterjed, az építmény rendeltetésétől, illetőleg hasznosításától függetlenül”. Az idézett rendelkezések alapján megállapítható, hogy a kömlői képviselő-testület úgy szabályozta az építményadó fizetésére kötelezettek körét, hogy kizárólag a vállalkozási célra hasznosított építmények esetében, azok valamennyi helyiségére nézve írt elő adókötelezettséget. Az Ör.-nek az indítványban támadott rendelkezése pedig az adó mértékét határozta meg oly módon, hogy a pénznyerő automatát üzemeltető vendéglátóhelyekre nézve az adó mértékének a Htv. 16. § a) pontja szerinti felső határát szabta ki. Az Alkotmánybíróság a döntése megalkotásakor tekintettel volt a Htv. már idézett 11. §-ára, miszerint az építményadó vagyoni típusú adó, s adókötelezettség az építmény, továbbá a rendeltetéséhez szükséges földkészlet alapján keletkezik. A Htv. tehát e helyi adó tekintetében nem jelöl meg olyan külön adótárgyat, amelyben gazdasági tevékenységet folytatnak. A pénznyerő automata üzemeltetése azonban vállalkozási tevékenység, amelyet a Htv. a 35. § (1) bekezdése alapján a helyi iparűzési adó alá von, az adó alapjáról pedig e törvény 39. § (1) bekezdése úgy rendelkezik, hogy „az értékesített termék, illetőleg végzett szolgáltatás nettó árbevétele, csökkentve az eladott áruk beszerzési értékével és az alvállalkozói teljesítések értékével, valamint

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes